**DÔVODOVÁ SPRÁVA**

**Osobitná časť**

**K čl. I**

**k bodu 1**

Oproti platnej právnej úprave sa vzhľadom na požiadavky aplikačnej praxe navrhuje možnosť vyhodnocovania žiadostí o poskytnutie dotácie na účely výskumu a vývoja v prípade, ak je žiadateľ vo vzťahu k členovi Vedeckej rady tak, aby sa zachovala nestrannosť a transparentnosť vyhodnocovania žiadosti a súčasne, aby sa vytvoril väčší priestor pre kvalitné vedecké inštitúcie (napr. univerzity, vysoké školy, Slovenskú akadémiu vied a pod.), ktoré sú žiadateľmi o poskytnutie dotácie na účely výskumu a vývoja. Súčasná právna úprava v praxi totiž spôsobuje, že množstvo žiadostí o dotáciu musí byť odmietnutých práve z dôvodu, že členovia Vedeckej rady sú v drvivej väčšine v pracovnoprávnom resp. v inom vzťahu s týmito inštitúciami. Navrhuje sa preto, aby bol z hodnotenia žiadosti vylúčený člen Vedeckej rady u ktorého vo vzťahu k žiadateľovi o dotáciu existuje niektorý z dôvodov podľa navrhovaného znenia odseku 8 v § 3.

**k bodu 2**

V nadväznosti na bod 1. návrhu ide o zosúladenie navrhovanej  úpravy aj vo vzťahu ku komisii, ktorá vyhodnocuje žiadosti o poskytnutie dotácie podľa § 2 ods. 1 písm. b) až m).

**K čl. II**

Navrhuje sa účinnosť zákona s prihliadnutím na predpokladanú dĺžku legislatívneho procesu.

Bratislava, 28. júna 2017

**Robert Fico v. r.**

predseda vlády

Slovenskej republiky

 **Tomáš Drucker v. r.**

 minister zdravotníctva

 Slovenskej republiky